Document ID: 31994D0660

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Σεπτεμβρίου 1994 για το διορισμό των μελών της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1994 μέχρι τις 20 Σεπτεμβρίου 1998 (94/660/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως 195,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,
τη σύμβαση που αφορά ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,
Εκτιμώντας ότι το Συμβούλιο διόρισε, στις 24 Σεπτεμβρίου 1990 (1), τα μέλη της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1990 μέχρι τις 20 Σεπτεμβρίου 1994, και ότι πρέπει να πραγματοποιηθεί ο διορισμός των μελών της επιτροπής για μια νέα περίοδο τεσσάρων χρόνων,
Έχοντας υπόψη τους καταλόγους υποψηφίων που έχουν υποβληθεί στο Συμβούλιο από τα κράτη μέλη,
Εκτιμώντας ότι η σύνθεση της Επιτροπής πρέπει να εγγυάται πλήρη αντιπροσώπευση των διαφόρων κατηγοριών της οικονομικής και κοινωνικής ζωής, ιδίως των παραγωγών, των γεωργών, των μεταφορέων, των εργαζομένων, των εμπόρων και των βιοτεχνών, των ελευθέρων επαγγελμάτων και άλλων κατηγοριών γενικού συμφέροντος,
Έχοντας λάβει τη γνώμη της Επιτροπής των Ευρωπαϊκών Κοινοτήτων,
ΑΠΟΦΑΣΙΖΕΙ:
Άρθρο μόνο
Διορίζονται μέλη της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1994 μέχρι τις 20 Σεπτεμβρίου 1998, τα πρόσωπα των οποίων ο αλφαβητικός κατάλογος περιλαμβάνεται σε παράρτημα της παρούσας απόφασης.
Βρυξέλλες, 26 Σεπτεμβρίου 1994.

Labels: 18
9
15